Komisijos ataskaita Europos Parlamentui ir Tarybai dėl EŽŪGF - Išlaidų Išankstinio perspėjimo sistema Nr. 2–4/2007 /* SEK/2007/0693 galutinis */





[pic] | EUROPOS BENDRIJŲ KOMISIJA | Briuselis, 24.5.2007 SEK(2007) 693 galutinis KOMISIJOS ATASKAITA EUROPOS PARLAMENTUI IR TARYBAI dėl EŽŪGF išlaidų Išankstinio perspėjimo sistema Nr. 2–4/2007 TURINYS 1. ĮVADAS 3 2. ASIGNUOTOSIOS PAJAMOS 3 3. CUKRAUS SEKTORIAUS RESTRUKTūRIZAVIMO FONDAS 3 4. 2007 M. BIUDžETO VYKDYMO PASTABOS 4 5. IšVADOS 5 Įvadas Remiantis Tarybos reglamento (EB) Nr. 1290/2005[1] 20 straipsnio nuostatomis, priede pateikiamas 2006 m. spalio 16 d. – 2007 m. vasario 28 d. faktinis biudžeto vykdymo lygis, kuris lyginamas su nurodytomis tipinėmis išlaidomis. Asignuotosios pajamos Remiantis naujojo BŽŪP finansinio reglamento (EB) Nr. 1290/2005 34 straipsnio nuostatomis, įplaukos iš finansinių klaidų taisymų pagal sprendimus dėl atitikties patvirtinimo, iš baudų už pažeidimus ir įplaukos, gautos taikant pieno mokestį, yra laikomos pajamomis, asignuotomis BŽŪP išlaidoms finansuoti. Formuojant 2007 m. biudžetą pateiktas šių pajamų įvertinimas, į kurį biudžeto valdymo institucija atsižvelgė patvirtindama 2007 m. biudžeto asignavimus. Konkrečiai: - apskaičiuota, kad įplaukos, gautos taikant pieno mokestį, turėtų sudaryti 349,0 mln. EUR; į jas atsižvelgta sumažinant pieno ir pieno produktų sektoriui prašytus asignavimus – šiam sektoriui biudžeto valdymo institucija skyrė 587,0 mln. EUR sumą; - apskaičiuota, kad įplaukos iš atitikties patvirtinimo kompensacijų ir iš baudų už pažeidimus turėtų sudaryti atitinkamai 568,0 mln. EUR ir 70,0 mln. EUR. Į bendrą 638,0 mln. EUR sumą atsižvelgta sumažinant bendrosios išmokos schemai prašytus asignavimus – šiai schemai biudžeto valdymo institucija skyrė 27 918,0 mln. EUR. Pridedamoje lentelėje pateikiama informacija apie asignuotųjų pajamų ataskaitą, kuriai iki 2007 m. vasario 28 d. buvo gauta 721,2 mln. EUR suma. Konkrečiai: - iš pieno mokesčio gauta apie 350,9 mln. EUR suma, lyginant su pradžioje planuotais 349,0 mln. EUR.; - atitikties patvirtinimo kompensacijos sudarė apie 332,2 mln. EUR, o iki biudžetinių metų pabaigos tikimasi papildomų sumų; ir - įplaukos iš baudų už pažeidimus sudarė apie 38,1 mln. EUR, o iki biudžetinių metų pabaigos tikimasi papildomų sumų. Vadovaujantis atitinkamomis taisyklėmis, visos šios pajamos ar jų dalis gali būti naudojama EŽŪGF išlaidų finansavimui padengti, jei biudžeto valdymo institucijos suteiktų biudžetinių asignavimų nepakanka valstybių narių išlaidoms finansuoti. Jei dalis šių pajamų nepanaudojama, tokia dalis automatiškai perkeliama į kitus biudžetinius metus. Cukraus sektoriaus restruktūrizavimo fondas Laikinos restruktūrizavimo sumos cukraus sektoriuje vertinamos kaip asignuotosios pajamos, kuriomis ketinama finansuoti cukraus sektoriaus restruktūrizavimo pagalbą ir kitą restruktūrizavimo fonde numatytą pagalbą. 2006–2007 prekybos metais šios sumos yra susijusios su ūkio subjektų turimomis cukraus, inulino sirupo ir izogliukozės kiekybinėmis kvotomis; šias sumas valstybės narės turi sumokėti į fondą dviem dalimis, kurių mokėjimo terminai – 2007 m. kovo 31 d. ir lapkričio 30 d. Iki vasario pabaigos valstybės narės sumokėjo pirmos mokėtinų restruktūrizavimo sumų įmokos dalį – apie 314,2 mln. EUR. 2007 m. biudžeto vykdymo pastabos Toliau trumpai komentuojamos priežastys, dėl kurių susidarė didžiausi numatyto ir faktinio 2007 m. biudžeto vykdymo tam tikruose sektoriuose skirtumai. Piniginiai veiksniai Per minėtą laikotarpį patirtos išlaidos apima išlaidas dėl dolerio ir euro kurso santykio kitimo. Euro ir dolerio kurso kitimo tendencijos dažnai veikia eksporto grąžinamąsias išmokas už žemės ūkio produktus, ypač už grūdus bei cukrų, ir tam tikrą nacionalinę pagalbą, pavyzdžiui, pagalbą už medvilnę. Vadovaujantis Reglamento (EB) Nr. 1290/2005 21 straipsniu, biudžeto valdymo institucijos priimtas biudžetas parengtas remiantis vidutiniu 2006 m. liepos–rugsėjo mėn. JAV dolerio ir euro kursu, t. y. 1 EUR = 1,27 USD. Reikėtų pažymėti, kad 2006 m. rugpjūčio 1 d. – 2007 m. vasario 28 d. vidutinis dolerio kursas apytikriai buvo 1 EUR = 1,29 USD, t.y. 1,6 % didesnis už kursą, kuriuo remtasi rengiant 2007 m. biudžetą. Rinkos veiksniai Grūdai (–150,1 mln. EUR) Dėl itin palankių vidaus ir išorės sąlygų grūdų rinkoje ir dėl atitinkamai pakilusių vidaus rinkos kainų turėtų sumažėti eksporto grąžinamųjų išmokų dydis bei pirkimai ir išaugti grūdų pardavimai iš viešojo saugojimo atsargų; dėl to manoma, kad iki biudžetinių metų pabaigos šio sektoriaus biudžeto asignavimai nebus išnaudoti. Cukrus (+130,0 mln. EUR) Lyginant su rodikliu, šiuo metu biudžeto asignavimai viršijami, kadangi išaugo eksportuojamo cukraus, įskaitant laisvai parduodamo ir viešojo saugojimo cukrų, kiekis. Vynas (+58,0 mln. EUR) Dabartinį biudžeto asignavimų viršijimą, lyginant su rodikliu, lemia trys priežastys: - dabartiniai valstybių narių mokėjimai, susiję su 2006 m. pabaigoje atliktu, tačiau tais biudžetiniais metais neapmokėtu 2005–2006 prekybos metų distiliavimu dėl krizės, ir - spartesni mokėjimai už visišką veiklos nutraukimą ir mokėjimai taikant restruktūrizavimo bei pertvarkymo priemones. Manoma, kad šis asignavimų viršijimas yra laikinas. Pienas ir pieno produktai (+79,7 mln. EUR) Lyginant su rodikliu, biudžeto asignavimai iki 2007 m. vasario 28 d. viršyti dėl paspartėjusių eksporto grąžinamųjų išmokų mokėjimų. Šiuo metu Komisija mano, kad šis asignavimų viršijimas yra laikinas. Derėtų pabrėžti, kad nustatytą asignavimų viršijimą, lyginant su rodikliu, lemia techninės priežastys. Rodiklis nustatytas remiantis praėjusių trijų biudžetinių metų išlaidomis, atsižvelgiant ir į pajamas, gautas taikant pieno mokestį; tais biudžetiniais metais šios pajamos išskaičiuotos iš sektoriui prašytų asignavimų ir iš patirtų išlaidų. Tačiau nuo 2007 m. biudžeto apskaičiuotos pajamos iš šio mokesčio – 349,0 mln. EUR – atskirai vertinamos kaip EŽŪGF asignuotosios pajamos. Šios pajamos neįtrauktos į prašytus ir biudžeto valdymo institucijos skirtus šio sektoriaus 2007 m. biudžetinius asignavimus, todėl rodiklis taikomas už šią sumą mažesniems asignavimams. Būtent dėl to tikėtina, kad biudžetas įgyvendinamas viršijant asignavimus. Jei bus atsižvelgiama į pajamas iš pieno mokesčio, kurias iš pradžių buvo numatyta asignuoti pieno sektoriui, šiame sektoriuje bus nepanaudota 48,1 mln. EUR asignavimų. Tiesioginė pagalba (–411,3 mln. EUR) Lyginant su šio rodikliu, šiuo metu nepanaudota 1,1 % asignavimų, įskaitant atsietą ir kitą tiesioginę pagalbą. Pagal šias schemas valstybės narės gali mokėti iki 2007 m. birželio 30 d. Todėl Komisija mano, kad šis asignavimų neišnaudojimas yra laikinas. Jei bus atsižvelgiama į pajamas iš atitikties patvirtinimo ir iš baudų už pažeidimus, kurias iš pradžių ketinta asignuoti bendrosios išmokos schemai, tiesioginės pagalbos skyriuje bus nepanaudota 964,1 mln. EUR asignavimų. Išvados Nuo 2006 m. spalio 16 d. iki 2007 m. vasario 28 d. valstybių narių rinkos priemonių ir tiesioginės pagalbos įgyvendinimo išlaidoms finansuoti panaudota 32 531,9 mln. EUR biudžeto asignavimų, t. y. apytiksliai 353,2 mln. EUR mažiau nei numatyta. Jei rinkos priemonių ir tiesioginės pagalbos biudžeto asignavimai nebus išnaudoti iki biudžetinių metų pabaigos, tai žemės ūkio biudžetui nereikės gautų asignuotųjų pajamų, kurios 2007 m. vasario 28 d. sudarė 721,2 mln. EUR. Po to nepanaudotos šių pajamų sumos bus automatiškai perkeltos į 2008 biudžetinius metus. PRIEDAS [pic] [1] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).